Държавен вестник, бр. 6, 2014 г., стр. 23

БРОЙ  6	
Д Ъ Р Ж А В Е Н  В Е С Т Н И К 	
СТР.  23  
3. създаване на условия за участие на ползва-
телите на преносната мрежа в пазара на електри-
ческа енергия при условия на равнопоставеност 
и гарантиране на надеждността и качеството на 
работа на електроенергийната система.
Чл. 3. (1) Тези правила определят:
1. процедурите за планиране на развитието 
на преносната мрежа;
2. техническите изисквания за присъединяване 
към преносната мрежа;
3. процедурите за ползване на преносната 
мрежа;
4. процедурите за планиране на работата на 
електроенергийната система;
5. процедурите за управление на електро­
енергийната система в реално време;
6. дейностите на оператора на преносната 
мрежа и ползвателите на преносната мрежа, 
свързани с управлението на качеството на работа 
на електроенергийната система;
7. процедурите за изпитания на електроенер-
гийната система.
(2) При дефинирането на процедурите и из-
искванията:
1. се гарантира сигурната, безопасна и ефек-
тивна работа на електроенергийната система и 
непрекъснатостта на снабдяването на клиентите 
с електрическа енергия;
2. са отчетени техническите изисквания на 
Синхронната зона на Континентална Европа към 
Организацията на операторите на електропре-
носни мрежи в Европа (ENTSO-E), отнасящи се 
до надеждността и качеството на паралелната 
работа на електроенергийните системи;
3. операторът на преносната мрежа има 
право да прилага пълен обхват на техническите 
изисквания към ползвателите в рамките на съ-
ществуващите им технически възможности, за 
да гарантира сигурното, безопасно и ефективно 
функциониране на електроенергийната система и 
непрекъснатостта на снабдяването на клиентите 
с електрическа енергия в нормални условия и 
при смущения;
4. операторът на преносната мрежа има право 
да взема и прилага решения в случай на несъ-
ответствия между изискванията на участниците 
на електроенергийния пазар и изискванията за 
запазването на необходимата степен на сигурност, 
безопасност и качество на работа на електро­
енергийната система;
5. са взети предвид организационните и тех-
ническите изисквания, които гарантират усло-
вията за възстановяване на електроенергийната 
система след тежки аварии;
6. е спазен принципът на равнопоставеност и 
недискриминационно отношение към ползватели-
те, получили равноправен достъп до преносната 
мрежа, да пренасят електрическа енергия и да 
ползват мрежата и системните услуги при ясни 
и публично оповестени условия на заплащане, 
отразяващо дългосрочните осреднени прирастни 
разходи на оператора на преносната мрежа;
7. са спазени изискванията и условията за раз-
витие на либерализиран електроенергиен пазар 
като предпоставка за обществено развитие без 
риск за живота и здравето на гражданите, при 
приемливи екологични замърсявания, икономи-
чески разходи и социално напрежение.
Чл. 4. (1) Всички данни, определени като кла-
сифицирана информация по смисъла на ЗЗКИ, 
предоставени в съответствие с изискванията на 
тези правила от ползвателите на преносната мре-
жа на оператора на преносната мрежа за достъп 
към преносната мрежа, се считат класифицирана 
информация от всеки участник в процеса на 
работа на електроенергийната система, ако това 
е изрично отбелязано.
(2) Операторът на преносната мрежа, с из-
ключение на случаи, определени в действащото 
законодателство, може да предоставя информа-
ция, маркирана като класифицирана информа-
ция, на трети лица само и единствено с писмено 
разрешение на собственика на информацията.
Г л а в а  в т о р а
ПЛАНИРАНЕ НА РАЗВИТИЕТО НА ПРЕНОС-
НАТА ЕЛЕКТРИЧЕСКА МРЕЖА
Раздел I
Общи положения
Чл. 5. (1) Правилата за планиране на разви-
тието на преносната мрежа определят техниче-
ските критерии за планиране, потока и обема 
на информацията, обменяна между оператора 
на преносната мрежа и ползвателите на пренос-
ната мрежа за целите на планирането, както и 
прилаганите процедури.
(2) Критериите за планиране на развитието 
на преносната мрежа трябва да бъдат спазвани 
от всички ползватели на преносната мрежа при 
планиране на развитието на техните собствени 
електрически мрежи.
(3) Взаимоотношенията, възникващи във 
връзка с разпоредбите по тази глава, се уточняват 
и договарят в договорите по чл. 62.
Чл. 6. (1) Преносната мрежа се планира в 
съответствие с чл. 81г от Закона за енергетиката 
(ЗЕ), като се разработва 10-годишен план.
(2) Плановете за развитие на електроенер-
гийната система се разработват на всеки две 
години от оператора на преносната мрежа в 
съответствие с чл. 9, ал. 2, т. 2 ЗЕ на базата на 
следната информация:
1. прогнози за развитието на потреблението 
на електрическа енергия на регулирания пазар от 
обществения доставчик и за свободния пазар от 
отделни клиенти и/или операторите на електро­
преносната и електроразпределителните мрежи;
2. постъпили искания от производители на 
електрическа енергия за промяна на производ-
ствените мощности;
3. постъпили искания от нови производители 
на електрическа енергия за присъединяване към 
преносната и разпределителните електрически 
мрежи;
4. необходими нови мощности за производство 
на електрическа енергия по чл. 4, ал. 2, т. 5 ЗЕ в 
интерес на сигурността на снабдяването с елек-
трическа енергия, за изпълнение на задълженията 
за дял на енергията от възобновяеми източници 
(ВИ) в брутното крайно потребление на енергия,